Atbildīgais par derīgo izrakteņu ieguvi
Situācijā, kad Valsts vides dienests ir konstatējis nelikumīgu derīgo izrakteņu ieguvi konkrētā īpašumā, un nav ziņu par kādas citas personas iesaisti, par atbildīgo zemes dzīļu izmantotāju primāri uzskatāms tieši zemes īpašnieks. Tomēr, ja zemes īpašnieks iesniedz ticamus un pārbaudāmus pierādījumus tam, ka ieguvi bez īpašnieka ziņas ir veikusi cita persona (piemēram, prettiesiski iekļūstot īpašumā vai pārkāpjot kādas vienošanās uzņemtās saistības), iestādei un tiesai šie pierādījumi ir jāvērtē. Vērtējot šādus pierādījumus, izšķiroša nozīme var būt arī saskanīgu netiešo pierādījumu kopumam, kas to savstarpējā kopsakarā ļauj atzīt, ka ar pietiekamu augstu ticamības pakāpi atbildīgā par zemes dzīļu izmantošanu ir tieši konkrētā persona.

[1] Senātā saņemta pieteicējas – SIA „JĀŅLEJAS” – kasācijas sūdzība par Administratīvās apgabaltiesas 2026.gada 16.aprīļa spriedumu, ar kuru noraidīts pieteicējas pieteikums par Valsts vides dienesta (turpmāk – dienests) 2025.gada 6.janvāra lēmuma Nr. 7.3/CS/18/2025 atcelšanu.
Apgabaltiesa pievienojās pirmās instances tiesas motivācijai un secināja, ka, konstatējot, ka strīdus objektā veikta nesaskaņota derīgo izrakteņu ieguve (smilts un smilts-grants ieguve, un daļa no iegūtā materiāla ir izvesta), bet nevienai citai personai nav izsniegta atļauja derīgo izrakteņu ieguvei vai dīķu rakšanai, neviena cita persona nav sevi atzinusi par derīgo izrakteņu ieguvēju un uzskaitījusi to apjomu, dienests pamatoti un atbilstoši tiesību normām atzinis, ka par objektā esošo zemes dzīļu izmantošanu ir atbildīgs zemes īpašnieks, proti, pieteicēja. Līdz ar to ar pārsūdzēto lēmumu pieteicējai pamatoti uzdots veikt topogrāfisko uzmērīšanu, no iegūtajiem datiem izstrādāt topogrāfisko plānu un iesniegt to vides pārvaldē; pamatojoties uz topogrāfiskās uzmērīšanas datiem veikt objektā iegūtā materiāla, kas atdalīts no dabiskās vides, aprēķinu, salīdzinot topogrāfiskās uzmērīšanas datus ar sākotnējo virsmu ietekmētajā teritorijā; aprēķinu sagatavot, izdalot iegūtos dabas resursus pa to veidiem. 

[2] Kasācijas sūdzības centrālais arguments ir tas, ka tiesa nepamatoti pieteicēju atzinusi par atbildīgo saistībā ar derīgo izrakteņu ieguvi strīdus objektā. Pieteicējas ieskatā, normatīvais regulējums neparedz, ka gadījumā, kad nav noskaidrots derīgo izrakteņu faktiskais ieguvējs, īpaši, kad cita persona veikusi pretlikumīgas darbības, atbildību par nelikumīgu ieguvi būtu jānes zemes īpašniekam. Pieteicēja arī norāda, ka tiesa ir pārkāpusi objektīvās izmeklēšanas principu, jo nav ņēmusi vērā, ka lietā nav pierādījumu un ticamu ziņu, ka zemes dzīles būtu izmantojusi tieši pieteicēja. 
Senatoru kolēģija šiem iebildumiem nepiekrīt. Apgabaltiesa, ievērojot arī pievienošanos pirmās instances tiesas sprieduma motivācijai, ir atzinusi, ka pieteicēja uzskatāma par derīgo izrakteņu ieguvēju strīdus objektā, jo atbilstoši Civillikuma un likuma „Par zemes dzīlēm” normām pieteicēja kā īpašniece ir atbildīga par savu īpašumu un tajā notiekošo, un ir primārais zemes dzīļu izmantotājs. Tiesa konstatēja, ka pieteicēja nav pilnvarojusi citu personu derīgo izrakteņu ieguvei un lietā nav arī ticamu pierādījumu par kādas citas personas pretlikumīgām darbībām īpašumā, bet ir konkrētas norādes, ka smilts izvešanu veikusi tieši pati pieteicēja. Tiesa, izvērtējot lietā esošo pierādījumu kopumu, uzskatīja, ka nav ticams, ka pieteicēja vairāku gadu garumā nebija informēta, ka tās īpašumā notiek derīgo izrakteņu ieguve ievērojamā apjomā. 
Arī senatoru kolēģija piekrīt, ka no tiesību normām vispārīgi secināms princips, ka par derīgo izrakteņu ieguvi savā īpašumā primāri atbildīgs ir tā īpašnieks. Kā pareizi norādījusi arī apgabaltiesa (ņemot vērā pievienošanos pirmās instances spriedumam), no tiesībām uz īpašumu un Civillikuma normām izriet gan īpašnieka pilnīgas varas tiesības (pilnīga faktiska un juridiska kontrole) pār īpašumu, gan arī pienākums nodrošināt īpašuma izmantošanu atbilstoši normatīvajam regulējumam. Savukārt no likuma „Par zemes dzīlēm” 8.panta skaidri izriet, ka primāri par zemes dzīļu izmantotāju atzīstams zemes īpašnieks, un tikai tad, ja īpašnieks ir pilnvarojis citu personu vai noslēdzis līgumu par zemes dzīļu izmantošanu, par zemes dzīļu izmantotāju var kļūt kāda cita persona. Līdz ar to situācijā, kad kompetentā iestāde ir konstatējusi nelikumīgu derīgo izrakteņu ieguvi konkrētā īpašumā, un nav ziņu par kādas citas personas iesaisti, par atbildīgo zemes dzīļu izmantotāju primāri uzskatāms tieši zemes īpašnieks. Tomēr, ja zemes īpašnieks iesniedz ticamus un pārbaudāmus pierādījumus tam, ka ieguvi bez īpašnieka ziņas ir veikusi cita persona (piemēram, prettiesiski iekļūstot īpašumā vai pārkāpjot kādas vienošanās uzņemtās saistības), iestādei un tiesai šie pierādījumi ir jāvērtē. Vērtējot šādus pierādījumus, izšķiroša nozīme var būt arī saskanīgu netiešo pierādījumu kopumam, kas to savstarpējā kopsakarā ļauj atzīt, ka ar pietiekamu augstu ticamības pakāpi atbildīgā par zemes dzīļu izmantošanu ir tieši konkrētā persona. 
Izskatāmajā gadījumā tiesa ir rīkojusies atbilstoši minētajam. Proti, tiesa savus secinājumus par pieteicējas atbildību ir izdarījusi, balstoties uz pierādījumu pārbaudi, nevis vienīgi uz materiālo tiesību normu interpretāciju (uzskatot, ka atbildīgais par zemes dzīļu nelikumīgu izmantošanu vienmēr būs īpašnieks), kā norāda pieteicēja. Tiesa ir izvērtējusi pieteicējas norādes par vēršanos Valsts policijā par, iespējams, citas personas veiktām pretlikumīgām ieguves darbībām, tomēr atzinusi, ka lietā nav ticamu ziņu par kādām trešo personu darbībām pieteicējas īpašumā, un lietā esošo pierādījumu kopums ar augstāku ticamības pārsvaru liecina tieši par pašas pieteicējas veiktu nelikumīgu derīgo izrakteņu ieguvi savā īpašumā. Senatoru kolēģija nekonstatē, ka tiesa nebūtu ieguvusi vai pārbaudījusi kādus lietai izšķirošus pierādījumus. Arī pieteicēja, izsakot pārmetumus par objektīvās izmeklēšanas principa neievērošanu, nav norādījusi, kādus konkrēti pierādījumus tiesai būtu vajadzējis iegūt un kā tie ietekmētu lietas rezultātu. Savukārt tas, vai lēmuma par atteikšanos uzsākt kriminālprocesu pieņemšanai dienests bija sniedzis visu nepieciešamo informāciju, kā pareizi norādījusi apgabaltiesa, nav izskatāmās lietas priekšmets. Ja pieteicējai par to bija kādi iebildumi, tie bija izsakāmi, pārsūdzot attiecīgo Valsts policijas lēmumu. Kopumā no kasācijas sūdzības izriet, ka pieteicēja ir neapmierināta, ka tiesa nav lietā esošos pierādījumus novērtējusi par labu pieteicējai, tomēr pierādījumu pārvērtēšana nav kasācijas instances tiesas kompetencē.

[3] Kasatore arī izteikusi iebildumus par to, ka tiesa, faktiski izmantojot analoģiju, uz izskatāmo lietu nepamatoti attiecinājusi ar patvaļīgu būvniecību saistītās tiesību normas. Tāpat tiesa nepamatoti, ņemot vērā, ka lietā netiek izskatīts strīds par kaitējuma nodarīšanu videi, lietā piemērojusi Eiropas Savienības Tiesas 2017.gada 13.jūlija spriedumā lietā C-129/16 pausto atziņu, ka par kaitējumu videi atbildīgs ir īpašnieks. 
Pirmkārt, senatoru kolēģija nekonstatē, ka šiem iebildumiem varētu būt kāda izšķiroša ietekme uz lietas rezultātu. Tiesa ir atsaukusies uz Senāta atziņām par atbildīgo patvaļīgas būvniecības gadījumos un minēto Eiropas Savienības Tiesas spriedumu tikai papildus – savu secinājumu pastiprināšanai. Pārsūdzētajā spriedumā ir atzīts, ka no tiesību normām pretēji pieteicējas uzskatam izriet, ka primāri par zemes dzīļu izmantošanu atbildīgs ir zemes īpašnieks. Turklāt arī tad, ja šis secinājums būtu nepareizs, tiesa jebkurā gadījumā ir arī konstatējusi, ka lietā esošie pierādījumi apliecina, ka pati pieteicēja ir bijusi tā, kas veikusi derīgo izrakteņu ieguvi strīdus objektā. Līdz ar to lietā ir noskaidrots derīgo izrakteņu ieguvējs, un tiesas atsaucēm uz Senāta un Eiropas Savienības Tiesas atziņām nav patstāvīgas ietekmes uz lietas rezultātu. Otrkārt, senatoru kolēģija arī nesaskata, ka izskatāmajā gadījumā minētā tiesas rīcība būtu nepamatota. Kā norādīts pārsūdzētajā spriedumā, strīdus objektā nelikumīgas derīgo izrakteņu ieguves rezultātā ir konstatēta divu dīķu izveidošanās, kas vispārīgi (neatkarīgi no pieteicējas norādēm par mērķi iegūt tikai dabas resursus, kas turklāt papildus liek apšaubīt pieteicējas pozīciju par to, ka tā neko nezināja par ieguves darbībām savā īpašumā) var tikt uzskatīts arī par patvaļīgas būvniecības gadījumu. Senatoru kolēģija arī nepiekrīt kasācijas sūdzībā paustajam, ka tiesa, izmantojot analoģiju, būtu mēģinājusi ar būvniecības tiesību normām aizstāt regulējuma trūkumus attiecībā uz dabas resursu ieguvi. Pārsūdzētajā spriedumā nav konstatētas kādas tiesiskā regulējuma nepilnības, kas traucētu atrisināt izskatāmo lietu. Tāpat dabas resursu ieguve vispārīgi iekļaujas vides tiesību jomā (arī, piemēram, likuma „Par zemes dzīlēm” 2.pantā norādīts, ka likuma mērķis ir tostarp nodrošināt zemes dzīļu vidi saudzējošu un ilgtspējīgu izmantošanu), un arī nelikumīga dabas resursu ieguve var radīt videi kaitējumu. Tādēļ nav pamatoti kasatores apsvērumi par to, ka tiesa uz lietu vispārīgi nevarētu attiecināt atziņas vides tiesību jomā. Turklāt pati pieteicēja bija tā, kas sākotnēji norādīja uz konkrētā vides tiesību principa piemērošanu izskatāmajā situācijā.

[4] Rezumējot minēto, kasācijas sūdzības argumenti neliecina par apgabaltiesas pieļautiem materiālo vai procesuālo tiesību normu pārkāpumiem un nerada šaubas par pārsūdzētā sprieduma tiesiskumu. No kasācijas sūdzības izriet, ka pieteicēja būtībā nepiekrīt tiesas pierādījumu un faktisko apstākļu vērtējumam un uz tā pamata izdarītajiem secinājumiem, taču nepiekrišana tiesas secinājumiem pati par sevi nenozīmē, ka pārsūdzētais spriedums ir nepareizs. Lietā nav arī risināmi tādi tiesību jautājumi, kuru dēļ kasācijas tiesvedībai būtu nozīme judikatūras veidošanā.
Tādējādi kasācijas tiesvedības ierosināšanai lietā nav pamata, un tiesvedība šajā lietā ir noslēgusies.

Pamatojoties uz Administratīvā procesa likuma 338.panta otro daļu un 338.1panta otrās daļas 2.punktu, senatoru kolēģija
nolēma
atteikt ierosināt kasācijas tiesvedību sakarā ar SIA „JĀŅLEJAS” kasācijas sūdzību par Administratīvās apgabaltiesas 2026.gada 16.aprīļa spriedumu.

Lēmums nav pārsūdzams.

1   no   2   Atbildīgais par derīgo izrakteņu  ieguvi   Situācijā, kad Valsts vides dienests ir konstatējis nelikumīgu derīgo izrakteņu ieguvi  konkrētā īpašumā, un nav ziņu par kādas citas personas iesaisti, par atbildīgo zemes dzīļu  izmantotāju primāri uzskatāms tieši zemes īpašnieks. Tomēr, ja zemes īpašnieks   iesniedz  ticamus un pārbaudāmus pierādījumus tam, ka ieguvi bez īpašnieka ziņas ir veikusi cita  persona (piemēram, prettiesiski iekļūstot  īpašumā vai pārkāpjot kādas vienošanās  uzņemtās saistības), iestādei un tiesai šie pierādījumi ir jāvērtē. Vērtējot šādus  pierādījumus, izšķiroša nozīme var būt arī saskanīgu netiešo pierādījumu kopumam, kas  to savstarpējā kopsakarā ļauj atzīt, ka ar pieti ekamu augstu ticamības pakāpi atbildīgā par  zemes dzīļu izmantošanu ir tieši konkrētā persona.     Latvijas Republikas Senāt a   Administratīvo l ietu depar tamenta   2026.gada 15.jūlija   RĪCĪBAS SĒDES LĒMUMS   Lieta Nr.   A420116325, SKA - 693/2026     ECLI:LV:AT:2026:0715.A420116325.9.L     [1]   Senātā saņemta  pieteicēja s  –   SIA   „ JĀŅLEJAS ”  –   kasācijas sūdzība par  Administratīvās apgabaltiesas 202 6 .gada  16.aprīļa   spriedumu , ar kuru   noraidīts  pieteicēja s   pieteikums par   Valsts vides dienesta  (turpmāk  –   dienests)  202 5 .gada  6.janvāra   lēmuma Nr.   7.3/CS/1 8 /202 5   atcelšanu .   Apgabalties a   pievienoj ās   pirmās instances tiesas motivācijai  un  secināja , ka ,  konstatējot, ka strīdus objektā veikta nesaskaņota derīgo izrakteņu ieguve (smilts un  smilts - grants ieguve, un daļa no iegūtā materiāla ir izvesta), bet nevienai citai personai  nav izsniegta atļauja derīgo izrakteņu ieguvei vai dīķu rakšanai,  neviena cita persona nav  sevi atzinusi par derīgo izrakteņu ieguvēju un  u zskaitījusi to apjomu,  dienests pamatoti  un atbilstoši tiesību normām atzinis, ka par objektā esošo zemes dzīļu izmantošanu ir  atbildīgs zemes īpašnieks,  proti , pieteicēja.  Līdz ar to  ar pārsūdzēto lēmumu pieteicējai  pamatoti uzdots  veikt topogrāfisko uzmērīšanu , no iegūtajiem datiem izstrādāt  topogrāfisko plānu un iesniegt to vides pārvaldē; pamatojoties uz topogrāfiskās  uzmērīšanas datiem veikt objektā iegūtā materiāla, kas atdalīts no dabiskās vides,  aprēķinu, salīdzinot topogrāfiskās uzmērīšanas datus ar sāko tnējo virsmu ietekmētajā  teritorijā; aprēķinu sagatavot, izdalot iegūtos dabas resursus pa to veidiem .       [2]   Kasācijas sūdzības centrālais arguments ir tas, ka tiesa nepamatoti pieteicēju  atzinusi par atbildīgo saistībā ar derīgo izrakteņu ieguvi strīdus objektā. Pieteicējas  ieskatā, normatīvais regulējums neparedz, ka gadījumā, kad nav noskaidrots derīgo  izrakt eņu faktiskais ieguvējs, īpaši, kad cita persona veikusi pretlikumīgas darbības,  atbildību par nelikumīgu ieguvi būtu jānes zemes īpašniekam .  Pieteicēja arī norāda, ka  tiesa ir pārkāpusi objektīvās izmeklēšanas principu, jo nav ņēmusi vērā, ka lietā nav  pierādījumu un ticamu ziņu, ka zemes dzīles būtu izmantojusi tieši pieteicēja.     Senatoru kolēģija šiem iebildumiem  nepiekrīt .  Apgabaltiesa,   ievērojot arī  pievienošanos pirmās instances tiesas sprieduma motivācijai,  ir atzinusi, ka pieteicēja  uzskatāma par derīgo izrakteņu ieguvēju strīdus objektā, jo  atbilstoši Civillikuma  un  likuma „Par zemes dzīlēm” normām   pieteicēja kā īpašniece ir atbildīga par savu īpašumu  un tajā notiekošo , un ir primārais zemes dzīļu izmantotājs . T iesa konstatēja, ka   pieteicēja 

